ระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร (ธ.ก.ส.) (ฉบับที่ ๒) พ.ศ. ๒๕๔๖

ระเบียบกรมการขนส่งทางบก
ว่าด้วยการเสียภาษีรถประจำปีผ่านธนาคารเพื่อการเกษตร
และสหกรณ์การเกษตร
(ธ.ก.ส.)
(ฉบับที่
๒) พ.ศ.
๒๕๔๖

ตามที่ได้มีระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.) พ.ศ. ๒๕๔๓ ลงวันที่ ๑๑ ตุลาคม
พ.ศ. ๒๕๔๓ ไว้แล้ว นั้น

โดยที่เป็นการสมควรแก้ไข
เพิ่มเติมกำหนดหลักเกณฑ์วิธีปฏิบัติเกี่ยวกับการเสียภาษีประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
ให้เหมาะสมยิ่งขึ้น อาศัยอำนาจตามความในมาตรา ๑๐
แห่งพระราชบัญญัติรถยนตร์ พ.ศ.
๒๕๒๒ แก้ไข เพิ่มเติม โดยพระราชบัญญัติรถยนตร์ (ฉบับที่
๓) พ.ศ.
๒๕๒๕ และมาตรา ๓๒ แห่งพระราชบัญญัติรถยนตร์ พ.ศ.
๒๕๒๒ อธิบดีกรมการขนส่งทางบกจึงวางระเบียบไว้ ดังต่อไปนี้

ข้อ ๑  ระเบียบนี้เรียกว่า ระเบียบกรมการขนส่งทางบก
ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร (ธ.ก.ส.)
(ฉบับที่ ๒) พ.ศ.
๒๕๔๖

ข้อ ๒[๑]  ระเบียบนี้ให้ใช้บังคับตั้งแต่วันที่
๑๗ เมษายน พ.ศ. ๒๕๔๖
เป็นต้นไป

ข้อ ๓  บรรดาระเบียบ ข้อบังคับ
หรือคำสั่งใดในส่วนที่กำหนดไว้แล้วในระเบียบนี้หรือซึ่งขัดและแย้งกับที่กำหนดไว้ในระเบียบนี้ให้ใช้ระเบียบนี้แทน

ข้อ ๔  ให้ยกเลิกความในข้อ ๔
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
ข้อ ๔  ในระเบียบนี้
ธ.ก.ส.
หมายความว่า ธนาคารเพื่อการเกษตรและสหกรณ์การเกษตร
หน่วยงานกรมการขนส่งทางบก
หมายความว่า สำนักมาตรฐานงานทะเบียนและภาษีรถ
สำนักงานขนส่งจังหวัด หรือสำนักงานขนส่งจังหวัดสาขาที่รถนั้นอยู่ในความรับผิดชอบ
แล้วแต่กรณี

ข้อ ๕  ให้ยกเลิกความในข้อ ๕
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
ข้อ ๕  รถที่จะเสียภาษีประจำปีผ่าน ธ.ก.ส.
ต้องเป็นรถที่จดทะเบียนตามกฎหมายว่าด้วยรถยนตร์ โดยเป็นรถที่ไม่มีภาษีค้างชำระ
หรือมีภาษีค้างชำระไม่เกิน ๑ ปี หรือมีภาษีค้างชำระเกิน ๑ ปี ที่นายทะเบียนได้ประกาศยกเว้นการตรวจสภาพรถก่อนเสียภาษีประจำปีในประเภท
ดังต่อไปนี้
๕.๑
รถยนต์นั่งส่วนบุคคลไม่เกิน ๗ คน (รย.๑)
๕.๒
รถยนต์นั่งส่วนบุคคลเกิน ๗ คน (รย.๒)
๕.๓
รถยนต์บรรทุกส่วนบุคคล (รย.๓)
๕.๔
รถจักรยานยนต์ (รย.๑๒)

ข้อ ๖  ให้ยกเลิกความในข้อ ๖.๑
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
๖.๑
ยื่นเสียภาษีรถประจำปีล่วงหน้าได้ไม่เกิน ๓ เดือน ก่อนวันครบกำหนดเสียภาษี
เว้นแต่รถที่มีภาษีค้างชำระให้ยื่นได้ทันที

ข้อ ๗  ให้ยกเลิกความในข้อ ๘ และข้อ ๙
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
ข้อ ๘ 
ในส่วนกลางให้สำนักมาตรฐานงานทะเบียนและภาษีรถรับเรื่องการเสียภาษีรถประจำปีผ่าน
ธ.ก.ส.
สำหรับรถที่จดทะเบียนในเขตกรุงเทพมหานครทั้งหมด
สำหรับการดำเนินการทั้งในส่วนกลางและส่วนภูมิภาค
เมื่อสำนักมาตรฐานงานทะเบียนและภาษีรถ
สำนักงานขนส่งจังหวัดหรือสำนักงานขนส่งจังหวัดสาขาแล้วแต่กรณี
รับเรื่องการเสียภาษีรถประจำปีจาก ธ.ก.ส.
แล้ว ให้ดำเนินการ ดังนี้
๘.๑
ตรวจสอบความถูกต้องของเอกสารหลักฐาน จำนวนเงิน ค่าภาษีรถ
เงินเพิ่ม และค่าธรรมเนียม (ถ้ามี) กับแบบรายงานการชำระภาษีรถที่
ธ.ก.ส.
นำส่งทั้งต้นฉบับและสำเนา
๕.๒
จัดทำบันทึกแจ้งผลการตรวจสอบ
พร้อมกรอกรายละเอียดตามรายการลงในต้นฉบับและสำเนาแบบรายงานการชำระภาษีผ่าน ธ.ก.ส.
แล้วส่งคืนสำเนาให้ ธ.ก.ส.
ดำเนินการโอนเงินเข้าบัญชีตามจำนวนที่ได้รับแจ้งจากเจ้าหน้าที่กรมการขนส่งทางบก
๘.๓
ออกใบเสร็จรับเงินค่าภาษี เงินเพิ่ม และค่าธรรมเนียม (ถ้ามี)
และให้ประทับตราข้อความว่า ผ่าน
ธ.ก.ส.
ตามใบรับฝากเงิน ลงวันที่.เดือนพ.ศ.
. ไว้ตอนล่างของใบเสร็จรับเงินในตำแหน่งก่อนชื่อผู้รับเงินพร้อมทั้งเติมข้อความให้ครบถ้วน
๘.๔
ออกเครื่องหมายการเสียภาษีประจำปีและบันทึกรายการเสียภาษี ดังนี้
(๑) ให้บันทึกวันที่เสียภาษีตามวันที่ออกใบเสร็จรับเงิน
(๒) ประทับตราข้อความด้วยตัวอักษรขนาดจิ๋วว่า
ผ่าน ธ.ก.ส.
กำกับรายการเสียภาษีไว้ด้วย
(๓) ในส่วนกลาง
เมื่อสำนักมาตรฐานงานทะเบียนและภาษีรถรับชำระภาษีประจำปีรถที่อยู่ในความรับผิดชอบของสำนักงานขนส่งเขตพื้นที่แล้วให้รวบรวมข้อมูลรายละเอียดการบันทึกรายการเสียภาษีจัดส่งให้สำนักงานขนส่งเขตพื้นที่นั้น
ดำเนินการบันทึกรายการเสียภาษีลงในต้นทะเบียน
๘.๕
รวบรวมเรื่องการรับชำระภาษีที่ดำเนินการแล้วเสร็จ ได้แก่ ใบคู่มือจดทะเบียนรถ
เครื่องหมายการเสียภาษีประจำปี ใบเสร็จรับเงิน และหนังสือแจ้งเจ้าของรถกรณีชำระภาษีไว้มากกว่าหรือน้อยกว่าจำนวนเงินที่ต้องจัดเก็บจริงตามข้อ
๑๒ และข้อ ๑๓ หรือหนังสือแจ้งเจ้าของรถกรณีหลักฐานไม่ครบถ้วนหรือไม่ถูกต้องตามข้อ
๑๔ ส่งให้พนักงาน ธ.ก.ส.
ที่มารับเรื่องคืนเพื่อดำเนินการจัดส่งให้เจ้าของรถต่อไป
๘.๖
ตรวจสอบหลักฐานการโอนเงินเข้าบัญชีให้ตรงกับจำนวนเงินในแบบรายงานการรับชำระภาษีผ่าน
ธ.ก.ส.
ที่เจ้าหน้าที่หน่วยงานกรมการขนส่งทางบกได้ตรวจสอบไว้แล้วในข้อ
๘.๒
และสำหรับในส่วนกลางเมื่อสิ้นวันทำการให้จัดส่งหลักฐานการโอนเงิน
พร้อมแบบรายงานการรับชำระภาษีต้นฉบับและแบบรายงานสรุปการรับเงินประจำวันให้กองคลัง
๘.๗
สำหรับสำนักงานขนส่งจังหวัดสาขาให้จัดส่งหลักฐานการโอนเงินเข้าบัญชีสำนักงานขนส่งจังหวัด
ภายในวันทำการแรกของสัปดาห์ถัดไป

ข้อ ๘  ให้ยกเลิกความในข้อ ๑๓
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
ข้อ ๑๓ ในกรณีที่ ธ.ก.ส.
ได้โอนเงินเข้าบัญชีแล้ว
แต่ภายหลังตรวจสอบพบว่าจำนวนเงินในหลักฐานการโอนเงินเข้าบัญชีน้อยกว่าจำนวนเงินค่าภาษีรถที่เจ้าของรถต้องชำระ
ให้หน่วยงานกรมการขนส่งทางบกที่รถนั้นอยู่ในความรับผิดชอบมีหนังสือแจ้งเจ้าของรถผ่าน
ธ.ก.ส.
(ต้นทาง) ในทันทีที่ตรวจสอบพบ (ตามแบบเอกสารแนบ
๔) เพื่อให้ ธ.ก.ส.
ติดตามเรียกเก็บ และชำระค่าภาษีเพิ่มเติมให้ครบถ้วน
โดยวิธีการโอนเงินเข้าบัญชีเพิ่มเติมและนำหลักฐาน ได้แก่ สำเนาใบรับฝากเงิน (PAY
 IN) ที่ชำระเพิ่มเติมเป็นรายคันและหลักฐานการนำเงินเข้าบัญชีมายื่นแสดง
พร้อมทั้งแบบรายงานการรับชำระภาษีผ่าน ธ.ก.ส.
แล้วจึงดำเนินการรับชำระภาษีตามข้อ ๘ ต่อไป

ข้อ ๙  ให้ยกเลิกความในข้อ ๑๕
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
ข้อ ๑๕ ในกรณีที่ ธ.ก.ส.
ได้รับเรื่องที่ดำเนินการแล้วเสร็จตามข้อ ๘.๕
แล้ว หากเอกสารของเจ้าของรถดังกล่าวเกิดการชำรุดหรือสูญหาย ให้ ธ.ก.ส.
หรือพนักงาน ธ.ก.ส.
ที่ได้รับมอบหมายเป็นผู้รับผิดชอบดำเนินการเพื่อขอให้ออกเอกสารหลักฐานให้ใหม่ตามระเบียบที่กรมการขนส่งทางบกกำหนดต่อไป

ข้อ ๑๐  ให้ยกเลิกความในข้อ ๑๗ วรรคสอง
แห่งระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร
(ธ.ก.ส.)
พ.ศ. ๒๕๔๓
และให้ใช้ความต่อไปนี้แทน
กรม ได้แก่
หัวหน้าฝ่ายรถยนต์นั่งไม่เกิน ๗ คน หัวหน้าฝ่ายรถยนต์นั่งเกิน ๗ คน และรถบรรทุก
หัวหน้าฝ่ายรถจักรยานยนต์ หัวหน้าฝ่ายบริหารงานทั่วไป
สำนักมาตรฐานงานทะเบียนและภาษีรถ หัวหน้าฝ่ายทะเบียนรถ
สำนักงานขนส่งจังหวัดและหัวหน้าสำนักงานขนส่งจังหวัดสาขา

ข้อ ๑๑  ให้รองอธิบดี (ฝ่ายปฏิบัติการ)
กรมการขนส่งทางบกรักษาการตามระเบียบนี้

ประกาศ
ณ วันที่ ๘ เมษายน พ.ศ. ๒๕๔๖
ปิยะพันธ์  จัมปาสุต
อธิบดีกรมการขนส่งทางบก

[ดูข้อมูลจากภาพกฎหมาย]

สุภาพร/พิมพ์
๑๑
กันยายน ๒๕๔๖
สุภาพร/แก้ไข
๒๙
ตุลาคม ๒๕๔๖
อรดา/ทรงยศ/ตรวจ
๓๑
ตุลาคม ๒๕๔๖
A+B

[๑] รก.๒๕๔๖/พ๖๗ง/๙/๑๖ มิถุนายน ๒๕๔๖